Diari Oficial de la Generalitat Valenciana


Sumari del DOGV 6002, del 28-04-2009 (2009/4324)

RESOLUCIÓ de 21 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de l'Audiovisual Ricardo Muñoz Suay i el Museu Nacional Centre d'Art Reina Sofia per a la cessió de la pel·lícula en DVD ¿Qué es España? (Luis Araquistáin, 1929).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6002

Data del DOGV
:   28-04-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4324


Data del document
:   21-04-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de L'Audiovisual Ricardo Muñoz Suay
    * cooperació administrativa
    * producció cinematogràfica
    * creació artística
    * administració central
    * museu

RESOLUCIÓ de 21 d'abril de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de col·laboració entre l'Institut Valencià de l'Audiovisual Ricardo Muñoz Suay i el Museu Nacional Centre d'Art Reina Sofia per a la cessió de la pel·lícula en DVD ¿Qué es España- (Luis Araquistáin, 1929). [2009/4324]  
L'Institut Valencià de l'Audiovisual Ricardo Muñoz Suay i el Museu Nacional Centre d'Arte Reina Sofia han subscrit, després de la tramitació prèvia reglamentària, el 30 de març de 2009, el conveni de col·laboració per a la cessió de la pel·lícula en DVD ¿Qué es España- (Luis Araquistáin, 1929).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0391/2009, i que figura com a annex d'esta resolució.  
València, 21 d'abril de 2009.- El director general de Relacions amb les Corts i Secretariat del Consell: Ángel Mompó Romero.  
Conveni de col·laboració entre l'Institut Valencià de l'Audiovisual Ricardo Muñoz Suay i el Museu Nacional Centre d'Art Reina Sofia per a la cessió de la pel·lícula en DVD ¿Qué es España- (Luis Araquistáin, 1929)  
València, 30 de març de 2009  
Reunits  
Per una part, José Luis Radoselovics Arance, director de l'Institut Valencià de l'Audiovisual Ricardo Muñoz Suay (d'ara en avant IVAC), que actua en representació de l'Institut en virtut de les atribucions conferides en la Llei de la Generalitat Valenciana 5/1998, de 18 de juny, de Creació de l'Institut Valencià de Cinematografia Ricardo Muñoz Suay (DOGV núm. 3270, de 23 de juny de 1998), modificada per la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat (DOCV núm. 5922, de 29 de desembre de 2008).   
Per l'altra part, Michaux Miranda, en qualitat de subdirector general gerent del Museu Nacional Centre d'Art Reina Sofia (d'ara en avant MNCARS), que actua en nom i representació del Museu amb les facultats que té conferides, amb domicili al carrer Santa Isabel, 52, de Madrid, CP 28118.  
Exposen  
Que, reconeixent-se mútuament capacitat jurídica suficient i valorant els objectius comuns de les dos institucions, subscriuen en nom de les seues respectives entitats el present conveni de col·laboració i, a este efecte,  
Acorden  
Primer. Que el MNCARS està interessat a disposar per a la seua exposició permanent de la pel·lícula ¿Qué es España- (Luis Araquistáin, 1929).  
Segon. Que la pel·lícula ¿Qué es España- és un documental de 61 minuts el contingut del qual mostra la labor de les institucions relacionades amb l'educació i la investigació durant l'època de la dictadura de Primo de Rivera.  
Tercer. Que l'IVAC, com a propietari de la pel·lícula ¿Qué es España?, cedix l'ús de la pel·lícula en DVD al MNCARS perquè siga projectada en forma de bucle en l'exposició permanent del Museu durant un període de set mesos, compresos entre el 30 de març de 2009 i el 31 d'octubre de 2009.  
Quart. Que la pel·lícula ha de reproduir-se en el format original i amb la presència del logo de l'IVAC tal com figura en el DVD facilitat per este Institut i sense modificacions de format de pantalla o altres.  
Cinqué. Que amb la projecció haurà de col·locar-se un rètol amb la llegenda següent:   
«¿QUÉ ES ESPAÑA- (Luis Araquistáin, 1929)  
Versió restaurada per l'Institut Valencià de l'Audiovisual Ricardo Muñoz Suay en col·laboració amb la SECC, el 2007.  
35 mm blanc i negre amb tints, muda, 1.117 metres, 61 minuts.»  
Sisé. Que el MNCARS ha d'abonar a l'IVAC per esta cessió la quantitat de 2.443 € (dos mil quatre-cents quaranta-tres euros), IVA inclòs.  
Seté. Les parts podran rescindir el present conveni en el cas que no s'execute en el termini previst. Així mateix, podran deixar-lo sense efecte per acord mutu.   
Huité. El present conveni ha d'entrar en vigor el dia de la firma i ha de deixar de vigir el 31 d'octubre de 2009 i podrà prorrogar-se per mitjà d'addendes en el cas que s'acorde. L'addenda regularà l'aportació econòmica corresponent, així com qualsevol aspecte que requerisca l'execució i el desplegament de l'addenda.  
I com a prova de conformitat, les dos parts subscriuen el present conveni en el lloc i la data indicats en l'encapçalament, en tres exemplars i a un sol efecte.  
El subdirector general gerent del Museu Nacional Centre d'Art Reina Sofia: Michaux Miranda.  
El director de l'Institut Valencià de l'Audiovisual Ricardo Muñoz Suay: José Luis Radoselovics Arance.